În numele Tatălui și al Fiului și al Sfântului Duh,
un singur Dumnezeu. Amin.
Dragilor, vă aduc astăzi o reflecție despre
o sarcină spirituală foarte simplă pe care o puteți întreprinde,
pe care eu și mulți dintre enoriașii mei
am descoperit-o a ne schimba complet viața.
Există o mulțime de practici spirituale bune, multe dintre ele cred că, în timp,
devin schimbătoare de viață, dar puține au un impact atât de imediat
ca această practică, în particular.
Iar motivul este că, o mare parte din viața spirituală se poate baza pe asta.
Ceea ce vreau să spun aici este că mare parte din viața spirituală
se bazează de fapt pe obicei și, bineînțeles, atunci când încerci
să trăiești viața spirituală, încerci să dobândești anumite obiceiuri
pe care nu le ai și încerci să pierzi anumite obiceiuri pe care le ai.
Și, suntem ființe ale obiceiurilor, suntem destul de ignoranți
când vine vorba de noi înșine, îi vedem pe ceilalți foarte clar,
dar nu ne vedem pe noi înșine foarte clar, așa că a face schimbări
durabile în viața noastră poate fi foarte, foarte dificil.
Suntem foarte, foarte uituci și ne întoarcem imediat la rutinele tipice,
iar acele rutine tipice sunt lucrurile pe care încercăm adesea să le schimbăm
sau să le îmbunătățim,
așa că avem nevoie să ni se amintească de asta.
Și deci, practica spirituală este de fapt destul de simplă:
este pur și simplu să ai...
asta,
un mesaj duhovnicesc pe care ți-l scrii ție însuți.
Asta este ceva ce port cu mine oriunde merg.
Am o copie, o împăturesc în buzunar, o am pe telefon, o am pe computer
și încerc...
încerc în fiecare dimineață, înainte de orice altceva, să citesc
acest mesaj duhovnicesc către mine însumi.
Și ce ar trebui să facă acest mesaj duhovnicesc către mine însumi?
Sunt câteva lucruri.
Mai întâi, îmi amintește de ce mi-a fost dată această zi, în primul rând.
Această zi nu mi-a fost dată să fac ce cred eu de cuviință
și să irosesc ziua cu orice dorințe trecătoare pe care le am în acel moment,
ci mai degrabă, această zi mi-a fost dată pentru a mă pocăi adânc și în continuu.
Acesta e exact motivul pentru care Hristos mi-a dat acest timp și, deci,
dacă nu-l trăiesc adâncindu-mi pocăința,
dacă nu-l trăiesc căutându-L pe Hristos, atunci am irosit ziua.
Primul lucru pe care îl fac în mesajul duhovnicesc este să-mi reamintesc
că această zi mi-a fost dată pentru mântuirea mea, astfel încât
să-mi pot adânci pocăința.
Apoi fac trei lucruri: primul, includ în el sarcini pe care doresc să le realizez
și care nu sunt încă rutină pentru mine,
nu sunt obișnuite, cu alte cuvinte, dacă nu primesc o reamintire,
probabil voi uita să le fac, așa că pun sarcini spirituale acolo,
lucruri pe care le găsesc motivante,
lucruri care îmi dau un fel de impuls pentru viața spirituală
și le scriu în moduri care mă inspiră.
Știi, mesajul meu spiritual este foarte personal pentru mine.
Unii oameni dacă l-ar citi ar putea crede că sunt prea dur cu mine însumi
și că acel tip de limbaj pe ei i-ar zdrobi dacă le-aș vorbi astfel,
alții l-ar putea considera prea blând.
Trebuie să scriu într-un mod potrivit pentru mine
și așa îmi dau un limbaj bun și zelos pentru a-mi aminti:
Dacă ziua asta ți-a fost dată pentru pocăință și vrei să-ți îmbunătățești
viața spirituală și să continui să urci în viața spirituală,
acestea sunt câteva lucruri pe care trebuie să începi să le faci
in mod obișnuit în viața ta.
Acestea sunt rutine pe care vrei să le stabilești și să le faci
să devină părți normale ale zilei tale.
În al doilea rând, includ acolo lucruri pe care vreau să nu le mai fac,
câteva reamintiri despre principalele patimi cu care mă lupt
sau despre unele dintre greșelile pe care le fac iar și iar
și le fac atât de des încât sunt automate.
Așa că îmi reamintesc: acestea sunt potențialele capcane ale zilei,
acestea sunt locurile în care „te împiedici" de obicei.
Și, dacă acestea sunt locurile în care te împiedici de obicei,
iată pașii pe care trebuie să îi faci,
iată planurile pe care trebuie să le faci de acum încolo pentru
a evita să faci acele greșeli, așa că mă încurajez în acest sens.
Și apoi, în al treilea rând,
probabil cea mai importantă parte a mesajului spiritual pentru mine, este că
îmi reamintesc de modele pe care vreau să le imit,
le pun în fața ochilor mei dimineața,
modele care sunt preoți ca mine, modele care sunt tați de copii ca mine și soți,
bărbați pe care îi găsesc încurajatori și curajoși în felul în care trăiesc,
oameni de rugăciune, oameni cu mari virtuți și îi iau ca exemplu și
îmi reamintesc să țin cont de aceste modele și să mă străduiesc
să le imit cât mai mult posibil.
Acest lucru mă face să încep ziua cu un obiectiv stabilit în minte.
Ziua devine imediat un scop dat și în cadrul acestui scop
am memento-uri de lucruri pe care ar trebui să le fac și nu-mi sunt obișnuințe
și lucruri pe care nu ar trebui să le fac și care îmi sunt obișnuințe
și, prin urmare, sunt foarte conștient chiar de la începutul zilei
despre cum vreau să arate ziua mea.
Îmi închei mesajul spiritual pentru mine însumi,
asta nu este necesar, dar îl închei cu o reamintire că
la sfârșitul zilei, când pun capul pe perna,
vreau să pot privi înapoi la o zi de care sunt mulțumit și să fiu mulțumit
nu într-un mod mândru, ci într-un mod în care pot privi la Hristos și să spun:
Cred că am trăit într-un mod plăcut lui Hristos astăzi.
Cred că și dacă am crescut doar cât un fir de păr,
doar cu o fracțiune de milimetru, totuși am crescut puțin harul astăzi,
am crescut în har măcar un pic și asta ne dorim în fiecare zi.
Vrem în fiecare zi să putem privi la acea zi a noastră și să spunem:
„Bineînțeles că am greșit, bineînțeles că am păcătuit,
bineînțeles că am eșuat în unele domenii, dar m-am și pocăit,
m-am străduit pentru virtute,
am reușit să înving câteva dintre ispitele mele comune,
cred că am încheiat ziua cu câtuși de puțin mai mult har,
poate doar câteva picături de har în plus față de când am început.”
Și în fiecare zi caut să trăiesc astfel.
Acest mesaj duhovnicesc pentru mine însumi, așa cum am spus,
este probabil cea mai schimbătoare practică spirituală pe care
am adoptat-o ​​vreodată, deoarece toate celelalte practici spirituale
pe care doresc să le aplic sau de care doresc să scap
sunt toate conținute în ea
și funcționează ca o reamintire zilnică.
E primul lucru pe care încerc să-l citesc [dimineața].
Și vă voi spune, din experiență, că zilele în care îmi amintesc
să-l citesc dimineața sunt diferite de zilele în care nu-l citesc.
Cădem înapoi din nou și din nou.
Acum, la fiecare șase luni, sau cam așa ceva, îmi iau mesajul meu spiritual
și îl editez și uneori îl rescriu complet.
Când fac asta, fac asta pentru că mesajul nu mai are același impact
pe care îl avea înainte.
Dacă este așa, sper că asta înseamnă că am făcut niște progrese,
că nu mai am nevoie de memento-uri în aceste domenii, deoarece
am făcut suficient progres încât acele lucruri au devenit un obicei,
au devenit parte a rutinei mele.
Astfel, cam la fiecare șase luni sau cam așa ceva, iau acest mesaj spiritual
și îl revizuiesc și îl reeditez și încă păstrez versiunile vechi
doar pentru a vedea unde eram,
pentru că, știi, de la o zi la alta, uneori simțim că nu facem niciun progres
și asta poate fi puțin...
poate crea un pic de deprimare și disperare în noi.
Dar Hristos nu ne lasă să vedem progresul zi de zi.
Dacă ar face-o, am deveni atât de mândri atât de repede.
Deci uneori lasă să pară că nu facem niciun progres,
dar dacă verificăm o dată la șase luni și dacă putem spune:
„Ok, am progresat în asta?”.
Când pot spune „ Da”, pot spune: Bine, chiar dacă nu pot vedea asta,
pot vedea că Hristos lucrează în viața mea.
Nu pot vedea progresul zi de zi,
nu văd dacă eforturile mele s-au îmbunătățit cu ceva,
simt că mereu cad în stânga și-n dreapta, eșuând în fiecare zi,
dar pe baza acestui fapt, pot vedea că am făcut niște progrese.
Și asta menține acel motor spiritual în funcțiune.
Așa că mă rog ca această practică să fie benefică pentru tine.
Dacă îți dorești mesajul tău duhovnicesc, deși este menit să fie foarte personal
și privat, poate fi ceva ce împărtășești cu duhovnicul tău,
iar duhovnicul tău își poate aduce propria contribuție și îți poate spune:
„Astea sunt lucrurile la care cred că trebuie să lucrezi.”
Poate vrei să incluzi sarcini zilnice acolo:
""Vreau să mă rog atâta timp sau să citesc atâtea pagini",
sau orice funcționează pentru tine.
Dar să te asiguri că este foarte motivant pentru tine
și că îți dă un impuls și o încurajare pentru ziua respectivă
pentru că avem nevoie să începem ziua cu o încurajare bună.
Viața este o povară.
Viața spirituală ar trebui să ne ofere libertate de acea povară,
nu să adauge povară peste povară.
Așa că, din nou, mă rog ca această practică să vă binecuvânteze.
Mă rog cu adevărat să o încercați și sper că veți vedea beneficiile și că veți vedea
ce practică schimbătoare de viață este.
În cuvintele marelui Sfânt român, Cleopa de la Sihăstria:
„Mânca-v-ar Raiul!”, Amin.